3. melléklet

**A BUDAPEST I. KERÜLET BUDAVÁRI ÖNKORMÁNYZAT**

**BÍRÁLATI SZABÁLYZATA**

**a Bursa Hungarica Felsőoktatási Önkormányzati Ösztöndíjrendszer eljárási rendjének és az önkormányzati ösztöndíj megállapításának módjára**

**a 2023. évi pályázati fordulóra benyújtott pályázatok elbírálására**

A Budapest I. kerület Budavári Önkormányzat Képviselő-testületének Népjóléti, Oktatási, Kulturális és Sport Bizottságához a Bursa Hungarica Felsőoktatási Ösztöndíjpályázat 2023. évi pályázati fordulójára benyújtott „A” és a „B” típusú pályázatok elbírálása során az alábbiak figyelembe vételével kell eljárni:

1. **Pályázati követelmények**
2. A pályázat alaki követelményei:

* 1. Pályázni az „A” és a „B típusú pályázatok esetén csak a pályázati kiírásban meghatározott űrlapon lehet.
  2. A pályázatot írásban, a pályázó által aláírva, egy példányban eredetben kell benyújtani a kötelezően csatolandó mellékletekkel együtt a pályázati kiírásban megjelölt határidőre.
  3. A pályázati kiírásban kötelezően előírt mellékletek fénymásolt nyomtatványon is benyújthatók, kivéve a hallgatói jogviszony-igazolást***.***
  4. A pályázati űrlap csak a kötelező mezők kitöltésével és a pályázati kiírásban meghatározott csatolandó mellékletekkel együtt érvényes, így valamely melléklet hiányában a bírálati határidőig hiánypótlás rendelhető el. Hiányzó melléklet esetén a pályázat formai hibásnak minősül, így a pályázatot a bírálatból ki kell zárni és kizárását írásban indokolni kell.

1. A pályázat tartalmi követelményei:
   1. **„A” típusú pályázatra** a Budapest I. kerület Budavári Önkormányzat illetékességi területén lakóhellyel rendelkező hátrányos szociális helyzetű hallgatók jelentkezhetnek, akik felsőoktatási intézményben (felsőoktatási hallgatói jogviszony keretében) teljes idejű (nappali munkarend), alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben vagy felsőoktatási szakképzésben folytatják tanulmányaikat. Az ösztöndíjra pályázhatnak a 2022. szeptemberében felsőoktatási tanulmányaik utolsó évét megkezdő hallgatók is. Az ösztöndíjra pályázatot nyújthatnak be azok a hallgatók is, akiknek a hallgatói jogviszonya a felsőoktatási intézményben a pályázat benyújtásakor szünetel. Ebben az esetben az ösztöndíj folyósításának feltétele, hogy a 2022/2023. tanév második félévére a beiratkozott hallgató aktív hallgatói jogviszonnyal rendelkezzen.
   2. **„B” típusú pályázatra** a Budapest I. kerület Budavári Önkormányzat illetékességi területén lakóhellyel rendelkező hátrányos szociális helyzetű, a 2022/2023. tanévben utolsó éves, érettségi előtt álló középiskolás, illetve felsőfokú végzettséggel nem rendelkező, felsőoktatási intézménybe felvételt még nem nyert érettségizett pályázók jelentkezhetnek, akik a 2023/2024. tanévtől kezdődően felsőoktatási intézményben teljes idejű (nappali munkarend) alapképzésben, osztatlan képzésben vagy felsőoktatási szakképzésben kívánnak részt venni. A pályázatra jelentkezők közül csak azok részesülhetnek ösztöndíjban, akik a 2023. évi általános felvételi eljárásban először nyernek felvételt felsőoktatási intézménybe, és tanulmányaikat a 2023/2024. tanévben ténylegesen megkezdik.
   3. Az ösztöndíjban azok a hátrányos szociális helyzetű pályázók részesülhetnek, akik nem egyszemélyes háztartásban élnek, és akiknek a háztartásában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének (28 500 Ft) 400 %-át (114 000 Ft). Egyszemélyes háztartás, egyedül élő pályázó esetén a pályázó jövedelme nem haladja meg az öregségi nyugdíj mindenkori legkisebb összegének (28 500 Ft) 450 %-át (128 250 Ft).
   4. Nem részesülhet támogatásban az a pályázó, aki:

- a Magyar Honvédség és a rendvédelmi feladatokat ellátó szervek hivatásos és

szerződéses állományú hallgatója,

- doktori (PhD) képzésben vesz részt,

- kizárólag külföldi intézménnyel áll hallgatói jogviszonyban és/vagy vendéghallgatói

képzésben vesz részt.

* 1. Az ösztöndíj elbírálása kizárólag szociális rászorultság alapján, a pályázó tanulmányi eredményétől függetlenül történik.

1. A pályázók rangsorolásának szempontjai:
   1. A pályázatok elbírálása során a különösen hátrányos szociális helyzetre való tekintettel - az egy főre jutó jövedelem vizsgálatán túl - előnyben kell részesíteni az alábbi sorrend alapján a pályázót, ha:
2. árva vagy félárva
3. gyermeket nevel,
4. krónikus betegségben szenved, vagy a háztartásában folyamatos ellátást igénylő beteg van,
5. háztartásában olyan gyermek van, akire tekintettel gyermekek otthongondozási díját állapítottak meg,
6. szülője, gondviselője nyilvántartott álláskereső vagy nyugdíjas,
7. szülője, gondviselője álláskeresési támogatásban, vagy foglalkoztatást helyettesítő támogatásban, vagy ápolási díjban részesül,
8. gyermekét egyedül nevelő (egyedülálló) szülővel él egy háztartásban,
9. háztartásában az eltartottak száma három, vagy annál több,
10. kollégiumi ellátásra jogosult, de helyhiány miatt abban nem részesül.

3.2. A bírálati szabályzat 3.1. pontjában felsoroltakat hivatalos irattal igazolni kell.

1. **Az önkormányzati támogatás mértéke és folyósításának időtartama:**

1.1. A Budapest I. kerület Budavári Önkormányzat által nyújtható önkormányzati ösztöndíj (a továbbiakban: önkormányzati ösztöndíj) havi összege: 20 000 Ft.

* 1. Az önkormányzati ösztöndíj folyósításának kezdete és időtartama:

- „A” típusú pályázat: 10 hónap, azaz két egymást követő tanulmányi félév

(a 2022/2023. tanév második féléve és a 2023/2024. tanév első féléve,

- „B” típusú pályázat: 3x10 hónap, azaz hat egymást követő tanulmányi félév

(a 2023/2024. tanév, a 2024/2025. tanév, és a 2025/2026. tanév).

1. **Határidők:**
   1. A pályázatok benyújtásának határideje: 2022. november 3.

1.2. A pályázatok elbírálásának határideje: 2022. december 5.

1.2.Az eredmény közzétételének határideje: 2022. december 6.

1. **A pályázatok elbírálásának módja:**

1.1 A pályázatokat Budapest I. Kerület Budavári Önkormányzat Képviselő-testületének Népjóléti, Oktatási, Kulturális és Sport Bizottsága bírálja el és dönt az ösztöndíjak odaítéléséről a Budapest Főváros I. kerületi Budavári Polgármesteri Hivatal Szociális és Intézménytámogatási Iroda előkészítése, összegzése alapján.

A bizottság:

- az összegzés alapján határidőre elbírálja a pályázatokat,

- minden határidőn belül benyújtott, formailag megfelelő pályázatot érdemben elbírál és döntését írásban indokolja,

- kizárja a határidőn túl benyújtott, vagy formailag nem megfelelő pályázatokat a bírálatból, melyet írásban köteles indokolni,

- az elbírálás során fajra, nemre, bőrszínre, felekezeti vagy világnézeti hovatartozásra, tanulmányi eredményre tekintet nélkül – kizárólag a pályázó szociális rászorultságának objektív vizsgálatára tekintettel – jár el,

- gondoskodik a Bírálati Lapok kitöltéséről.

1. **A pályázati bírálat során használandó fogalmak értelmezése:**

**1.1.** **Egy háztartásban élők:** a pályázó lakóhelye szerinti lakásban életvitelszerűen együttlakó, ott bejelentett lakóhellyel vagy tartózkodási hellyel rendelkező személyek.

**1.2. Jövedelem:**

A szociális igazgatásról és szociális ellátásokról szóló 1993. évi III. törvény 4. § (1) bekezdés a) pontja alapján az elismert költségekkel és a befizetési kötelezettséggel csökkentett

- aa) a személyi jövedelemadóról szóló 1995. évi CXVII. törvény (a továbbiakban: Szjatv.) szerint meghatározott, belföldről vagy külföldről származó - megszerzett - vagyoni érték (bevétel), ideértve az Szjatv. 1. számú melléklete szerinti adómentes bevételt, és

- ab) azon bevétel, amely után a kisadózó vállalkozások tételes adójáról szóló 2022. évi XIII. törvény, a kisadózó vállalkozások tételes adójáról és a kisvállalati adóról szóló 2012. évi CXLVII. törvény, vagy az egyszerűsített közteherviselési hozzájárulásról szóló 2005. évi CXX. törvény szerint adót, illetve hozzájárulást kell fizetni.

**1.3. Elismert költségnek** minősül az Szjatv.-ben elismert költség, valamint a fizetett tartásdíj. Ha a magánszemély az egyszerűsített közteherviselési hozzájárulás, a kisadózók tételes adója vagy a kisvállalati adó alapjául szolgáló bevételt szerez, a bevétel csökkenthető az Szjatv. szerint elismert költségnek minősülő igazolt kiadásokkal, ennek hiányában a bevétel 40%-ával. Ha a mezőgazdasági őstermelő adóévi őstermelésből származó bevétele nem több a kistermelés értékhatáránál (illetve ha részére támogatást folyósítottak, annak a folyósított támogatással növelt összegénél), akkor a bevétel csökkenthető az igazolt költségekkel, továbbá a bevétel 40%-ának megfelelő összeggel, vagy a bevétel 85%-ának, illetőleg állattenyésztés esetén 94%-ának megfelelő összeggel.

**1.4. Befizetési kötelezettségnek** minősül a személyi jövedelemadó, a magánszemélyt terhelő egyszerűsített közteherviselési hozzájárulás, társadalombiztosítási járulék és az egészségügyi szolgáltatási járulék.

**1.5. Nem minősül jövedelemnek**

1. a rendkívüli települési támogatás, valamint a lakhatáshoz kapcsolódó rendszeres kiadások viseléséhez, a gyógyszerkiadások viseléséhez és a lakhatási kiadásokhoz kapcsolódó hátralékot felhalmozó személyek részére nyújtott települési támogatás,
2. a rendkívüli gyermekvédelmi támogatás, a gyermekek védelméről és a gyámügyi igazgatásról szóló 1997. évi XXXI. törvény 20/A. §-a szerinti támogatás, a 20/B. §-ának (4)-(5) bekezdése szerinti pótlék, a nevelőszülők számára fizetett nevelési díj és külön ellátmány,
3. az anyasági támogatás,
4. a nyugdíjprémium, az egyszeri juttatás, a tizenharmadik havi nyugdíj, a tizenharmadik havi ellátás és a szépkorúak jubileumi juttatása,
5. a személyes gondoskodásért fizetendő személyi térítési díj megállapítása kivételével a súlyos mozgáskorlátozott személyek pénzbeli közlekedési kedvezményei, a vakok személyi járadéka és a fogyatékossági támogatás,
6. a fogadó szervezet által az önkéntesnek külön törvény alapján biztosított juttatás,
7. az egyszerűsített foglalkoztatásról szóló 2010. évi LXXV. törvény alapján történő munkavégzésnek, valamint a természetes személyek között az adórendszeren kívüli keresettel járó foglalkoztatásra vonatkozó rendelkezések alapján háztartási munkára létesített munkavégzésre irányuló jogviszony keretében történő munkavégzésnek (a továbbiakban: háztartási munka) a havi ellenértéke,
8. a házi segítségnyújtás keretében társadalmi gondozásért kapott tiszteletdíj,
9. az energiafelhasználáshoz nyújtott támogatás,
10. a szociális szövetkezet tagja által, a közérdekű nyugdíjas szövetkezet öregségi nyugdíjban vagy átmeneti bányászjáradékban részesülő tagja által, valamint a kisgyermekkel otthon lévők szövetkezetének nem nagyszülőként gyermekgondozási díjban vagy gyermekgondozást segítő ellátásban részesülő tagja által a szövetkezetben végzett tevékenység ellenértékeként megszerzett, a személyi jövedelemadóról szóló törvény alapján adómentes bevétel,
11. az életvitelszerűen lakott ingatlan eladása, valamint az életvitelszerűen lakott ingatlanon fennálló vagyoni értékű jog átruházása esetén az eladott ingatlan, illetve átruházott vagyoni értékű jog ellenértékének azon része, amelyből az eladást vagy átruházást követő egy éven belül az eladó vagy átruházó saját, vagy közeli hozzátartozója életvitelszerű, tényleges lakhatásának célját szolgáló ingatlan vagy vagyoni értékű jog vásárlására kerül sor,
12. az elengedett tartozás, illetve a megszűnt kötelezettség, ha a tartozás elengedésére vagy a kötelezettség megszűnésére a természetes személyek adósságrendezési eljárásában, továbbá közüzemi szolgáltatás szolgáltatója, illetve pénzügyi intézmény által, az adós megélhetését veszélyeztető szociális helyzete miatt került sor.

**VI. Szociális rászorultság igazolására csatolandó iratok:**

* havi rendszerességgel járó nem vállalkozásból, illetve őstermelői tevékenységből származó jövedelem esetén a pályázat benyújtását közvetlenül megelőző havi nettó jövedelemigazolás, munkabér esetén a munkáltató által kiállított és aláírt a bruttó és nettó munkabért, valamint a levonásokat is tartalmazó hiteles jövedelemigazolás, vagy fizetési jegyzék (bérjegyzék), amely tartalmazza a bruttó és a nettó munkabért, valamint a levonásokat is,
* a Magyar Államkincstár, az állami foglalkoztatási szerv, az önkormányzat, vagy a kormányhivatal/kerületi hivatal, vagy egyéb más szerv, hatóság által folyósított ellátások esetében a pályázat benyújtását megelőző hónapban kifizetett ellátás összegét tartalmazó postai kifizetési utalvány szelvény, vagy bankszámlakivonat, vagy a pénzintézet igazolása és az ellátást megállapító határozat (döntés) másolata,
* a Magyar Államkincstár Nyugdíjfolyósító Igazgatósága által folyósított ellátások (pl.: árvaellátás, öregségi nyugdíj, rokkantsági ellátás stb.) esetében a Magyar Államkincstár Nyugdíjfolyósító Igazgatósága által elkészített 2022. január hónapban megküldött tájékoztatója (értesítése), amelyben szerepel a 2022. január 1-jétől megállapított ellátás összege és jogcíme, típusa (zöld színű összesítő tájékoztató), valamint a pályázat benyújtását megelőző havi ellátás összegét tartalmazó kifizetési utalvány szelvény, vagy bankszámlakivonat, vagy a pénzintézet igazolása,
* a nem havi rendszerességgel szerzett, illetve vállalkozásból származó jövedelem esetén a kérelem benyújtásának hónapját közvetlenül megelőző tizenkét hónap jövedelméről az igazolást az alábbiak szerint:
* a vállalkozásból, szüneteltetett vállalkozásból származó jövedelem esetén jövedelemigazolásként csatolni kell az adóbevallással már lezárt időszakra (2021. év) vonatkozóan az illetékes adóhatóság igazolását, az adóbevallással még le nem zárt időszakról csatolni kell havi bontásban a könyvelő által kiállított igazolást, ennek hiányában a vállalkozó büntetőjogi nyilatkozatát az időszak alatt szerzett nettó bevételéről havi bontásban,
* nem rendszeres jövedelem, alkalmi munka esetén büntetőjogi felelősség tudatában tett nyilatkozat a pályázat benyújtását megelőző 12 hónap nettó jövedelméről havi bontásban,
* egyéb jövedelmek esetében a kérelem mellé csatolni kell a kérelmező büntetőjogi felelőssége mellett tett nyilatkozatát a havi átlagos nettó jövedelméről.
* álláskereső esetében az illetékes foglalkoztatási szerv által kiállított 30 napnál nem régebbi igazolás arról, hogy szerepel az álláskeresők nyilvántartásában,
* nem tanköteles korú gyermek tanulói, illetve hallgatói jogviszonyát a köznevelési intézmény által kiállított 30 napnál nem régebbi iskolalátogatási igazolással, főiskolai vagy egyetemi hallgató esetében a felsőoktatási intézmény által kiállított 30 napnál nem régebbi hallgatói jogviszony igazolással kell igazolni.
* egyetemi, főiskolai hallgató ösztöndíja esetén a felsőoktatási intézmény 30 napnál nem régebbi igazolása az ösztöndíj összegéről, valamint a pályázat benyújtását megelőző hónapban kifizetett ösztöndíj összegét igazoló postai kifizetési utalvány szelvény, vagy bankszámlakivonat, vagy a pénzintézet igazolása,
* egyedülálló szülő esetén csatolni kell:

a) a házasság felbontásáról, a gyermekelhelyezésről és a gyermektartásdíjról szóló bírósági döntés, vagy a felek egyezségét jóváhagyó bírósági döntés vagy a felek egyezségének másolatát, valamint a megkapott tartásdíj összegéről szóló igazolást, mindezek hiányában igazolást a bírósági eljárás megindításáról, és

b) amennyiben a különélő szülő tartásdíjat nem fizet a gyermek után, a szülők közös nyilatkozatát ennek tényéről, okáról.

* tartósan beteg, vagy fogyatékos gyermek egészségi állapotra vonatkozó igazolás (határozat, szakvélemény stb.).

**VII. Egyéb rendelkezések:**

1.1. A pályázó a döntés ellen fellebbezéssel nem élhet.

1.2. A jelen Bírálati Szabályzatban nem szabályozott kérdésekben az 51/2007.(III.26.) Korm. rendelet rendelkezései az irányadók.